במאמר הקרוב אבחן מקרוב את בעיית האגו, ואציע איך להתמודד עמה, אבל קודם אפתח בסיפור קצר. לפני זמן רב שיחקתי איזה משחק סטאד $10/$20, ושם פגשתי "בריון" ליד שלא אשכח. קצת לפני שהיד התרחשה, ה"בריון" הספיק לבקר את צורת המשחק של שאר השחקנים, להאשים את הדילר שלא מחלק לו קלפים טובים, לצרוח על אחרים שהשלימו את הדרואו מולו, ובאופן כללי להתנהג כמו אדיוט מושלם. חוץ מזה, הוא גם שיחק בצורה אגרסיבית ומשוחררת (Loose), העלה הרבה וזרק הרבה.
ביד המדוברת שיחקתי רק מולו, כבר מההימור הראשון. לו היה אס חשוף, ולי היה זוג מלכים חסויים ו-4 חשוף. בהמשך היד קיבלתי את המלך השלישי, וכך הייתה לי שלישייה מוסווית היטב. הוא שיחק כאילו יש לו זוגיים אס. בסיבוב ההימורים האחרון הוא הימר, ואני הימרתי בחזרה, כשאני חושב שהוא עם זוגיים. הוא לא השווה, אלא הימר בחזרה, ובגלל שהתחלתי לחשוש רק השוויתי. כשחשפנו את הקלפים, התברר ששלישיית המלכים שלי החזיקה.
ואז, תוך כדי שאני אוסף את הצ'יפים שהרווחתי, הוא אומר לי: "אולי ניצחת את היד, אבל בחיים לא תגרום לי לפחד!". בשבילו, היה עדיף לשמור על הכבוד, מאשר לשחק פוקר רווחי. אתם עשויים לזכות מדי פעם ביריבים שמונעים מאגו, אבל אתם חייבים להישמר מהצרה הזו.
בדוגמה הזו, קל לשפוט לחומרה את ההתנהגות של היריב שלי, את הפסד הצ'יפים המטופש, שנגרם מחוסר מוכנות לסגת. אבל מה אתם עושים אם אתם מוצאים אצלכם התנהגויות דומות? מה אתם עושים כשאתם מתקשים להתמודד עם האגו שלכם, ובמיוחד כשאתם מבינים שזה פוגע במשחק שלכם?
נסו להקדיש כמה דקות לפני כל סשן, כדי להתחייב בפני עצמכם שאתם הולכים לשחק את הפוקר הכי טוב שלכם, מבלי שיהיה אכפת לכם מה אחרים חושבים עליו. ההתחייבות הפשוטה הזו עוזרת לכם להתרכז, ולהזכיר לעצמכם להדחיק את הרגשות. אולי אפילו כדאי לכם להצטייד במחזיק-קלפים (Card protector), שיזכיר לכם את זה בזמן המשחק.
ככל שאתם שולטים יותר בחומר, כך תהיו יותר בטוחים במשחק שלכם, וכך תעשו פחות טעויות שמונעות מאגו. גם ההפך נכון, אם לא תלמדו ותבינו מה ההחלטות האסטרטגיות הנכונות, אתם תחשפו את עצמכם ליותר ויותר טעויות. אם תפתחו את ההבנה שלכם במשחק, תגיעו מוכנים יותר לרגע האמת.
מה יותר חשוב לכם בשולחן? איך אתם נראים או איך אתם משחקים? אם יכולתם לבחור רק אחד מהם, מה הייתם מעדיפים? להרוויח כסף או שהיריבים שלכם יזכרו אתכם לטובה?
אם הדעה של היריבים שלכם באמת חשובה לכם, ואתם לא מצליחים להתנער ממנה, תנסו לחשוב מה באמת חשוב להם. מה שחשוב להם זה אם הם מרוויחים או מפסידים. אתם רוצים להרשים אותם באמת? אתם לא צריכים לעשות מהלכים ענקיים, פשוט תנצחו אותם ותיקחו את הכסף שלהם, זה בוודאות ירשים אותם.
אחת הפעולות שיעזרו לכם להבין, שמשחק פוקר נכון, חשוב מהתדמית שלכם בעיני היריבים או הצופים שלכם הפוקר שלכם, היא לעשות מעקב מסודר על הסשנים שלכם ועל הרווחים/הפסדים שלכם. ברגע שתתמקדו במהות במקום בסטייל, תראו שאתם משתפרים. הפעולה הזו תזכיר לכם כל הזמן שאתם צריכים לשחק נכון.
אני לא אומר שלשחקנים טובים אין את הבעיות האלה, כמובן שיש. צריך הרבה מאוד ביטחון עצמי לבצע פעולות, שלמדת שהן נכונות, כשכולם מסתכלים עליך כמו משוגע, וזה קורה בסיטואציות מסוימות. לסיכום, אחד המפתחות להצלחה בפוקר, הוא להכיר בכך שהתמודדות הטובה ביותר עם האגו שלכם, היא להזכיר לעצמכם כל הזמן שהמהות חשובה מהסטייל.
כל הזמנים הם לפי GMT +2. הזמן כעת הוא 09:44.